Diari Oficial de la Generalitat Valenciana


Sumari del DOGV 9202, del 26-10-2021 (2021/10475)

Extracte de la Resolució de 15 d'octubre de 2021, de la Presidència de la Generalitat, per la qual es convoquen quatre beques per a la realització de pràctiques professionals en matèria d'Acció Exterior, en les dependències de la Secretaria Autonòmica per a la Unió Europea i Relacions Externes.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9202

Data del DOGV
:   26-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/10453


Data del document
:   15-10-2021

Organisme emissor
:   Presidència de la Generalitat

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 15 d'octubre de 2021, de la Presidència de la Generalitat, per la qual es convoquen quatre beques per a la realització de pràctiques professionals en matèria d'Acció Exterior, en les dependències de la Secretaria Autonòmica per a la Unió Europea i Relacions Externes. [2021/10058]  
BDNS (identif.): 590855.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/590855  
  
Primer. Persones beneficiàries  
Les persones que reunisquen els requisits establits en l'article 3 del Decret 20/2016, de 12 de desembre, modificat pel Decret 6/2018, de 27 de març, del president de la Generalitat, pel qual s'estableixen les bases reguladores per a la concessió de beques per a la realització de pràctiques professionals en les dependències dels òrgans superiors i centres directius competents en matèria d'imatge institucional, ràdio i televisió, política informativa, impuls de l'acció interdepartamental del Consell, direcció del protocol dels actes de caràcter representatiu, relacions externes, i en la Sotssecretaria de la Presidència de la Generalitat.  
  
  
Segon. Finalitat  
Convocar la concessió de quatre beques per a la realització de pràctiques professionals en matèria d'Acció Exterior, per als exercicis 2021 i 2022, dirigides a joves amb titulacions oficials de llicenciatura o grau, establides en l'article 3, apartat 1.c.7) del Decret 20/2016, de 12 de desembre, modificat pel Decret 6/2018, de 27 de març, del president de la Generalitat, pel qual s'estableixen les bases reguladores per a la concessió de beques per a la realització de pràctiques professionals en les dependències dels òrgans superiors i centres directius competents en matèria d'imatge institucional, ràdio i televisió, política informativa, impuls de l'acció interdepartamental del Consell, direcció del protocol dels actes de caràcter representatiu, relacions externes, i en la Sotssecretaria de la Presidència de la Generalitat.  
  
Les beques es desenvoluparan en les següents ubicacions:  
- Dues beques en les dependències de la Direcció General de Relacions amb la Unió Europea i l'Estat, c/ Cavallers, 9, 46641 València.  
  
- Una beca al centre Europe Direct Comunitat Valenciana situat en la Delegació del Consell a Alacant, av. Dr. Gadea, 10, 03109 Alacant.  
  
- Una beca en les dependències de la Delegació de la Comunitat Valenciana a Brussel·les (Bèlgica), avenue Edmond Mesens, 7 A 1040 Etterbeek.  
  
Tercer. Bases reguladores  
Decret 20/2016, de 12 de desembre, modificat pel Decret 6/2018, de 27 de març, del president de la Generalitat, pel qual s'estableixen les bases reguladores per a la concessió de beques per a la realització de pràctiques professionals en les dependències dels òrgans superiors i centres directius competents en matèria d'imatge institucional, ràdio i televisió, política informativa, impuls de l'acció interdepartamental del Consell, direcció del protocol dels actes de caràcter representatiu, relacions externes, i en la Sotssecretaria de la Presidència de la Generalitat.  
  
http://www.dogv.gva.es/datos/2017/01/03/pdf/2016\_10659.pdf  
http://www.dogv.gva.es/datos/2018/04/05/pdf/2018\_3321.pdf  
  
Quart. Import  
La dotació econòmica de les beques serà de mil huitanta-huit euros amb quaranta-tres cèntims (1.088,43 €) mensuals bruts, import al qual se sumarà una dotació de mil huitanta euros (1.080 €) mensuals bruts per als períodes de la beca a desenvolupar a Brussel·les.  
Sobre aquests imports haurà de practicar-se les retencions corresponents a compte de l'Impost sobre la Renda de les Persones Físiques, així com la corresponent cotització a la Seguretat Social en els termes establits en el Reial decret 1493/2011, de 24 d'octubre, i les altres que, en el seu cas, pogueren correspondre.  
Es finançaran amb càrrec al programa pressupostari 112.40, Relacions externes, de la Presidència de la Generalitat, aplicació pressupostària 26.58.43.765.16, capítol IV, codi línia T4026000, dels pressupostos de la Generalitat per a l'any 2021 i el seu equivalent en els pressupostos posteriors de la Generalitat.  
  
Cinqué. Termini de presentació de sol·licituds, forma de presentació i documentació que ha d'acompanyar-se a la sol·licitud  
El termini per a la presentació de les sol·licituds serà de 15 dies naturals a comptar des de l'endemà de la publicació de la present resolució de convocatòria en el Diari Oficial de la Generalitat Valenciana.  
  
La forma de presentació de les sol·licituds i documentació que ha d'acompanyar-se es realitzarà i ajustarà a allò que s'ha determinat en el títol III, capítol I del Decret 20/2016, de 12 de desembre, modificat pel Decret 6/2018, de 27 de març, del president de la Generalitat.  
  
València, 15 d'octubre de 2021.- El secretari autonòmic per a la Unió Europea i Relacions Externes (p. d. R 19.07.2019, del president de la Generalitat; DOGV 22.07.2019): Joan Calabuig Rull.